Messi, din nou peste Ronaldo! Campionul mondial i-a luat fața portughezului
Nesfârșita dispută Leo Messi vs. Cristiano Ronaldo continuă, iar argentinianul i-a luat din nou fața portughezului. Campionul mondial a mai câștigat o dispută în duelul cu CR 7.
Nesfârșita dispută Leo Messi vs. Cristiano Ronaldo continuă, iar argentinianul i-a luat din nou fața portughezului. Campionul mondial a mai câștigat o dispută în duelul cu ibericul.
Cei mai importanți fotbaliști din ultimele două decenii, Messi și Ronaldo au fost puși iar față în față, într-un top al celor mai buni marcatori din Europa în ultimii 10 ani. Publicațiile internaționale au scos în evidență clasamentul golgheterilor din ultimul deceniu, iar Messi este peste Ronaldo în clasament, cu 377 de goluri în 458 de meciuri.
Messi, mai multe goluri decât Ronaldo în ultimii 10 ani, în Europa
Ronaldo a marcat mai puțin, 350 de goluri, dar a și jucat mai puține meciuri, 406. Totuși, ei sunt pe locurile 2 și 3 în acest clasament, pe primul loc fiind Robert Lewandowski, cu 407 goluri, în 478 de meciuri.
Pe următoarele două locuri se situează Harry Kane, cu 309 goluri în 453 de meciuri, și Kylian Mbappe, cu 271 de reușite în 352 de confruntări.
Leo Messi și Cristiano Ronaldo, cei mai importanți fotbaliști din ultimele două decenii, se vor înfrunta în februarie 2024 în ceea ce poate fi ultimul duel dintre cei doi.
Cristiano Ronaldo și Lionel Messi au dominat fotbalul la nivel internațional în ultimii 15-20 de ani. Rivalitatea dintre cei doi a atins cote greu de imaginat, iar duelurile dintre ei atât de pe teren, cât și din afara acestuia au stârnit un interes major.
Ronaldo, peste Messi la capitolul câștiguri
Starul portughez are peste 620 milioane de urmăritori pe contul de Instagram, în timp ce campionul mondial a ajuns la aproape 500 milioane de urmăritori.
De altfel, jucătorul lui Al Nassr este mult mai activ pe rețelele de socializare decât rivalul său și își promovează mai intens atât propriile produse, cât și pe cele cu care are parteneriat.
Publicația GOAL a publicat un top al câștigurilor pe care fotbaliștii le obțin pe o postare publicitară pe conturile de Instagram, iar sumele sunt extraordinare.
Cristiano Ronaldo se află pe primul loc, cu aproape 2 milioane de dolari pentru o postare, urmat de Lionel Messi - 1,6 milioane de dolari și de Kylian Mbappe - 354.000 de dolari.
Urmăriți SPORT.RO și pe Google News